
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Παρακατάθεση αποζημίωσης για ακίνητα που έχουν απαλλοτριωθεί 
με την κοινή απόφαση των Υπουργών Οικονομικών και 
ΠΕ.ΧΩ.ΔΕ Π. 6846/1979/ 10.11.1986 ΦΕΚ 1244/ 
31.12.1986 τ.Δ’., για την κατασκευή της οδού συνδέσεως απο- 
κοπτομένων οικισμών περιοχής Λυκοσούρας με Μεγαλόπολη με 


την Ε.Ο. Μεγαλόπολη - Καλαμάτα στο Ν. Αρκαδίας. 1 

Ειδοποίηση για παρακατάθεση αποζημίωσης από αναγκαστική 

απαλλοτρίωση στη θέση Ακρωτήριο Δρέπανο Κρήτης. 2 

Ειδοποίηση για παρακατάθεση προσωρινής αποζημίωσης ιδιοκτη¬ 
τών έκτασης που βρίσκεται στην περιοχή Κοινότητας Ζεφυρίου 
και που απαλλοτριώθηκε υπέρ και με δαπάνη του Ο.Σ.Κ. με 
σκοπό την ανέγερση διδακτηρίου του Λυκείου Ζεφυρίου. 3 

ΠΟΛΕΟΔΟΜΙΑ 

ΔΙΑΤΑΓΜΑΤΑ 


Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου Δήμου Βύ- 

(δυνα (ν. Αττικής).... 

Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου της κοινότη¬ 
τας Φιλοθέης (Ν. Αττικής). '... ... 


ΑΠΑΛΛΟΤΡΙΩΣΕΙΣ 

ΑΝΑΚΟΙΝΩΣΕΙΣ 

Αριθ. Α12α/φ. 134/0/36676 (1) 

Παρακατάθεση αποζημίωσης για ακίνητα που έχουν απαλλοτριωθεί με 
την κοινή απόφαση των Υπουργών Οικονομικών και ΠΕ.ΧΩ.ΔΕ 
Π.6846/1979/10.11.1986 ΦΕΚ 1244/31.12.1986 τ.Δ’., για 
την κατασκευή της οδού συνδέσεως αποκοπτομένων οικισμών περιο¬ 
χής Λυκοσούρας με Μεγαλόπολη |Α την Ε.Ο. Μεγαλόπολη - Καλα¬ 
μάτα στο Ν. Αρκαδίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1) Τις διατάξεις των άρθρων 7 και 8 του ν.δ/τος 797/1971 «για 
αναγκαστικές απαλλοτριώσεις» ΦΕΚ 1/1.1.1971 τ.Δ'). 

2) Τις διατάξεις του π.δ/τος 69/8.2.1988 «για τον οργανισμό της 
Γενικής Γραμματείας Δημοσίων Έργων» {ΦΕΚ 28/16.2.88 τ.Α’). 

3) Τον πίνακα παρακατάθεσης των αποζημιώσεων κατά ιδιοκτησία 
με ημερομηνία 6.3.1990 όπως έχει συνταχθεί σε εκτέλεση της από- 
φαης 302/29.12.1988 Μον. Πρωτοδικείου Τρίπολης. 

4) Την εξούσιοδοτική απόφαση του Υπουργού ΠΕ.ΧΩ.ΔΕ Δ12α/ 


01/79/24.9.89 ΦΕΚ 666/6.9.89 τ.Β' ειδοποιούμε τα πρόσωπα που 
έχουν ή αξιώνουν εμπράγματα δικαιώματα στα ακίνητα που έχουν 
απαλλοτριωθεί με την απόφαση που αναφέρεται στο θέμα ότι, η αποζη¬ 
μίωση των εκτάσεων και των επικειμένων τους, όπως σημειώνεται στα 
σχετικά κτηματολόγια, έχει κατατεθεί στο Γραφείο Παρακαταθηκών 
Μεγαλόπολης με την έκδοση του γραμματίου παρακαταθήκης 6220/ 
3.10.1990 συνολικού ποσού 17.500 δραχμών. 

Η αποζημίωση" έχει κατατεθεί υπέρ των φερομένων ώς ιδιοκτητών 
κατά τις ενδείξεις των σχετικών κτηματολογίων σε συνδυασμό με τις εν¬ 
δείξεις της καθοριστικής των αποζημιώσεων απόφασης και θα κατα¬ 
βληθεί στα πρόσωπα που θα αναγνωρισθούν δικαιούχοι με απόφαση του 
Μονομελούς Πρωτοδικείου της περιφέρειας των ακινήτων. 

Αθήνα,, 12 Οκτωβρίου 1990 
Ο Τμηματάρχης 
ΜΑΝΩΛΗΣ ΔΑΣΚΑΛΑΚΗΣ 

-♦- 

( 2 ) 

Ειδοποίηση για παρακατάθεση αποζημίωσης από αναγκαστική απαλ¬ 
λοτρίωση στη θέση Ακρωτήριο Δρέπανο Κρήτης. 

,Ο ΝΟΜΑΡΧΗΣ ΧΑΝΙΩΝ 

1. Σύμφωνα με τις διατάξεις των άρθρων 7 και 8 του Ν.Δ. 797/ 
1971 «περί αναγκαστικών απαλλοτριώσεων», πληροφορούμε όλους 
όσους: α) έχουν δικαιώματα κυριότητας ή άλλα εμπράγματα δικαιώ¬ 
ματα στα ακίνητα που απαλλοτριώθηκαν με την κ.υ.α. Ε. 3543/ 
2091/16.12.1987 (ΦΕΚ 1263/31.12.87 τ.Δ’) στην θέση Ακρωτή¬ 
ριο Δρέπανο Κρήτης για τις ανάγκες του πολεμικού ναυτικού, και β) 
έχουν εγγράψει υποθήκη ή έχουν επιβάλει κατάσχεση ή με οποιονδή- 
'ποτε τρόπο διεκδικούν τα απαλλοτριωθέντα ακίνητα, ότι η αποζημίωση 
που καθόρισε το μονομελές πρωτοδικείο Χανιών με την 59/1989 από¬ 
φασή του για τα παραπάνω ακίνητα και τα υπερκείμενα αυτών που ει- 
κονίζονται καί περιγράφονται στο σχετικό κτηματολογικό διάγραμμα 
και κτηματολογικό πίνακα, κατατέθηκε στο Ταμείο Παρακαταθηκών 
και Δανείων (Γραφείο Παρ/κών ΔΟΥ Α Χανιών) και εκδόθηκε το με 
αριθμό 33949 γραμμάτιο σύσταση παρακαταθήκης για ποσό πενήντα 
δύο εκατομμυρίων τετρακοσίων πενήντα δύο χιλιάδων ενεακοσίων 
ογδόντα δραχμών (52.452.980). 

2. Η αποζημίωση αυτή θα δοθεί στους κατα νόμο δικαιούχους. 

Η ανακοίνωση αυτή να δημοσιευθεί στην Εφημερίδα της Κυβερνήσεως. 

Ο Νομάρχης 

ΕΥΑΓΓ. ΚΟΣΜΑΔΑΚΗΣ 










ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


(3) 

Ειδοποίηση για παρακατάθεση προσωρινής αποζημίωσης ιδιοκτητών 
έκτασης που βρίσκεται στην περιοχή Κοινότητας Ζεφυρίου και που 
απαλλοτριώθηκε υπέρ και με δαπάνη του Ο.Σ.Κ. με σκοπό την ανέ¬ 
γερση διδακτηρίου του Λυκείου Ζεφυρίου. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 

Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π.2616/697/87 
(ΦΕΚ 471/Δ/1987) κοινή απόφαση των Υπουργών Παιδείας και 
Θρησκευμάτων και Οικονομικών, για την κήρυξη αναγκαστικής απαλ¬ 
λοτρίωσης, υπέρ και με δαπάνη Ο.Σ.Κ. έκτασης εμβαδού 8.285 Μ2 
που βρίσκεται στο Ζεφύρι επί των οδών Παπαφλέσσα, Έλλης και Δημο¬ 
κρατίας (Ο.Τ. 205) και προορίζεται για ανέγερση διδακτηρίου του Λυ¬ 
κείου Ζεφυρίου κατέθεσε στο Ταμείο Παρακαταθηκών και Δανείων υπέρ 
των δικαιούχων ιδιοκτητών την προσωρινή αποζημίωση που καθορί¬ 
σθηκε σύμφωνα με την 308/24.4.89 απόφαση του Μονομελούς Πρω¬ 
τοδικείου Αθηνών και εκδόθηκε το 879/12.10.89 γραμμάτιο σύστα¬ 
σης παρακαταθήκης για ποσό 80.445.000 δραχμών. 

Η παρακαταθήκη αυτή να δημοσιευθεί στην Εφημερίδα της Κυβερνήσεως. 

Η Αντιπρόεδρος του Δ.Σ. του ΟΣΚ 
ΔΙΟΝΥΣΙΑ ΠΑΠΑΪΩΑΝΝΟΥ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

(4) 

Έγκριση πραγματοποίησης μεταφοράς συντελεστή δόμησης σε ακίνητο 
που βρίσκεται εντός του ρυμοτομικού σχεδίου Δήμου Βύρωνα (ν. Ατ¬ 
τικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λ.π. (Α' 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α' 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979 (Α' 154) 
όπως τροποποιήθηκε με το υπ’ αριθ. 367/1987 π. δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 

συστάσεως Υπουργείου Χωροταξίας Οικισμού και Περιβάλλοντος (Α’ 
57). Ά 

5. Τις διατάξεις της παρ. 1 (εδ. ιδ) του Ν. 1558/1985 «Κυβέρνηση 
και Κυβερνητικά όργανα» (Α' 137). 

6. Την από 23.12.1986 (αριθ. πρωτ. 88158/86) αίτηση της Ελέ¬ 
νης Καραγιάννη. 

7. Την υπ’ αριθ. 281/1989 γνωμοδότηση του Κεντρικού Συμβου¬ 
λίου Χωροταξίας Οικισμού και Περιβάλλοντος. 

8. Την υπ’ αριθ. 17624/1989 απόφαση του Υπουργού Περιβάλλο¬ 
ντος Χωροταξίας και Δημοσίων Έργων για προέγκριση της σχετικής · 


τεχνικής μελέτης, με πρόταση του Υπουργού Περιβάλλοντος Χωροτα¬ 
ξίας και Δημοσίων Έργων, αποφασίζουμε: 

’Αρθρο 1. 

1. Εγκρίνεται η πραγματοποίηση μέρους της μεταφοράς συντελεστή 
δόμησης που εγκρίθηκε με το από 1.6.1981 Π. Δ/γμα (Δ'303) από το 
βαρυνόμενο (ρυμοτομούμενο) ακίνητο που βρίσκεται εντός του ρυμοτο¬ 
μικού σχεδίου δήμου Καρδίτσας (ν. Καρδίτσας) και περικλείεται από τις 
οδούς Γαμβέτα Δ. Εμμανουήλ Βενιζέλου και Δ. Λάππα ιδιοκτησίας Δ. 
Ράγκου, και Βασ. Χατζή, και για το οποίο έχει εκδοθεί και ο υπ’ αριθ. 
385/1988 σχετικός τίτλος δικαιώματος μεταφοράς συντελεστή δόμη¬ 
σης σε άλλο ακίνητο (ωφελούμενο) που βρίσκεται επί των οδών I, Καρέα 
και Απομάχων του ρυμοτομικού σχεδίου Δήμου Βύρωνα (ν. Αττικής) 
φερομένου ως ιδιοκτησία Ελένης Καραγιάννη, όπως το ωφελούμενο 
ακίνητο φαίνεται με στοιχεία ΑΒΓΔΕΑ στο σχετικό πρωτότυπο διά¬ 
γραμμα σε κλίμακα 1:500 που θεωρήθηκε από τον Προϊστάμενο της Δ/ 
νσης Τοπογραφικών Εφαρμογών με την 54979/1990 πράξη του και 
που συνοπτικό του αντίτυπο δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 304,96 τ.μ. που αντιστοιχεί σε 537,293 τ.μ. 
του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 1017,06 τ.μ. 

β. Ποσοστό κάλυψης: 29,6% 

γ. Συντελεστής δόμησης: 1,299 

5. Μέγιστο επιτρεπόμενο ύψος του κτιρίου Δέκα έξι μέτρα και εξήντα 
εκατοστά του μέτρου ((16.60). 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100, που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
54979/1990 πράξη του και που συνοπτικό του (αντίτυπο δημοσιεύεται 
με το παρόν διάταγμα. 

Άρθρο 2 

Εγκρίνεται η χορήγηση νέου τίτλου μεταφοράς συντελεστή δόμησης 
σε αντικατάσταση υπ’ αριθ. 385/1988 τίλτου στο όνομα Ελένης Καρα- 
γιάννη και Χρήστου Καραγιάννη για το υπολειπόμενο και μη χρησιμο- 
ποιηθέν εμβαδόν 33,707 τ.μ. (571,00 τ.μ.- 537,293) τ.μ. - 33,707 
τ.μ.). 

Άρθρο 3 

Η ισχύς του παρόντος διατάγματος αρχίζει από τη δημοσίευσή^του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 6 Οκτωβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


(5) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου της κοινότητας Φιλο¬ 
θέης (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «Περί καθορισμού 
ανωτάτου ορίου συντελεστού δομήσεως κ.λ.π. (Α' 58). 

2. Τις διατάξεις του Π. Δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (Α’ 138), όπως τροποποιήθηκε με το από 19.6.1987 Π. 
Δ/γμα (Δ' 592). 

3. Τις διατάξεις του Π. Δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979 (Α' 154) 
όπως τροποποιήθηκε με το υπ’ αριθ. 367/1987 π. δ/γμα (Α' 163). 

4. Τις διατάξεις των άρθρων 2, 3 και 7 του Ν. 1032/1980 «Περί 
συστάσεως Υπουργείου Χωροταξίας Οικισμού και Περιβάλλοντος (Α’ 

57). 

5. Τις διατάξεις του εδαφ. ιδ. της παρ. 1 (εδ. ιδ) της παραγρ. 1 του 
άρθρου 23 του Ν. 1558/1985 «Κυβέρνηση και Κυβερνητικά όργανα» 
(Α’ 137). 

6. Την από 8.11.1989 αίτηση του Δημητρίου και Χριστίνας ΣΟυρή 
για μεταφορά του συντελεστή δόμησης. 

7. Την 42/1990 γνωμοδότηση του Κεντρικού Συμβουλίου Χωροτα¬ 
ξίας Οικισμού και Περιβάλλοντος. 

8. Την 18972/19.3.1990 απόφαση του Υπουργού Περιβάλλοντος 
Χωροταξίας και Δημοσίων Έργων για προέγκριση της σχετικής τεχνι¬ 
κής μελέτης, με πρόταση του Υπουργού Περιβάλλοντος Χωροταξίας 
και Δημοσίων Έργων, αποφασίζουμε: 

Άρθρο 1. 

1. Εγκρίνεται η πραγματοποίηση μέρους της μεταφοράς συντελεστή 
δόμησης που εγκρίθηκε με το από 28.2.1982 (Δ’ 221), Π. Δ/γμα (Δ’ 
303) από το βαρυνόμενο ακίνητο που βρίσκεται εντός του ρυμοτομικού 
σχεδίου του δήμου Χαλανδρίου επί της οδού Αττικής αριθ. 24 για το 
οποίο έχει εκδοθεί ο 321/1989 σχετικός τίτλος δικαιώματος μεταφο¬ 
ράς συντελεστή δόμησης στο όνομα των Δημητρίου και Χριστίνας Σουρή 
σε άλλο ακίνητο (ωφελούμενο) που βρίσκεται εντός του ρυμοτομικού 


σχεδίου της κοινότητας Φιλοθέης και επί της οδού Καλλιγά αριθ. 37 φε- 
ρόμενο ως ιδιοκτησία των ιδίων, όπως το ωφελούμενο ακίνητο φαίνεται 
με στοιχεία Α Β Γ Δ Α στο σχετικό πρωτότυπο διάγραμμα σε κλίμακα 
1:50 που θεωρήθηκε από τον Προϊστάμενο της Διεύθυνσης Τοπογραφι¬ 
κών Εφαρμογών με την 54984/1990 πράξη του και που αντίτυπό του 
σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 90,45 τ.μ. που αντιστοιχούν σε 124,25 τ.μ. του 
βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά τη μετα¬ 
φορά είναι τα εξής: 

α. Εμβαδόν οικοπέδου: 789,73 τ.μ. 

β. Συντελεστής δόμησης: 0,7145 

γ. Ποσοστό κάλυψης: 34,81% 

δ.Μέγιστο επιτρεπόμενο ύψος του κτιρίου δέκα τρία και εβδομήντα 
πέντε (13,75) μέτρα. 

ε. Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:200, που θεωρήθηκε 
από τον Προϊστάμενο της Δ/νσης Τοπογραφικών Εφαρμογών με την 
54984/1990 πράξη του και που συνοπτικό του αντίτυπο σε φωτοσμί¬ 
κρυνση δημοσιεύεται με το παρόν διάταγμα. 

Άρθρο 2 

Ακυρούται ο 361/1989 ονομαστικός τίτλος δικαιώματος μεταφο¬ 
ράς συντελεστή δόμησης. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 6 Οκτωβρίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΣΤΕΦΑΝΟΣ ΜΑΝΟΣ 

